Bjarni Jónsson (stjórnmálamaður)

Bjarni Jónsson (fæddur 6. júní 1966) er alþingismaður sem sat á þingi fyrir Vinstrihreyfinguna – grænt framboð í Norðvesturkjördæmi frá 2021 til 2024 og fyrir Græningja frá 2024. Hann var fyrst kjörinn á þing í alþingiskosningunum 2021 en hafði áður nokkrum sinnum tekið sæti á þingi sem varaþingmaður frá 2017.

Bjarni er þróunarvistfræðingur og fiskifræðingur að mennt og var forstöðumaður Náttúrustofu Norðurlands vestra áður en hann var kjörinn á þing. Hann er sonur Jóns Bjarnasonar sem var einnig þingmaður Vinstri grænna frá 1999 til 2013 og ráðherra 2009 til 2013. 

Bjarni sagði sig úr VG í október 2024 og tíu dögum seinna gekk hann til liðs við hinn nýstofnaða flokk, Græningja. Með því varð hann að fyrsta og eina þingmanni flokksins. Græningjar ætluðu að bjóða fram í þremur kjördæmum í alþingiskosningunum 2024 en þann 30. október var ákveðið að hætta við framboð flokksins vegna skort á meðmælum. Því hætti Bjarni á þingi í lok árs 2024.

Tilvísanir

Flokkur:Þingmenn Vinstrihreyfingarinnar - græns framboðs
Flokkur:Íslenskir náttúrufræðingar